**2025թ․**

***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2025 ԹՎԱԿԱՆԻ I եռամսյակի գործունեության վերաբերյալ ՀԱՇՎԵՏՎՈՒԹՅՈՒՆ***

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2025 ԹՎԱԿԱՆԻ**

**I ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅՈՒՆ**

[ՀՀ կրթության տեսչական մարմնի 2025 թվականի I եռամսյակի գործունեությունը - 3 -](#_Toc195862872)

[1. ԿՏՄ գործունեության 2025 թվականի I եռամսյակի գործունեության ընթացքի վերաբերյալ տեղեկատվություն - 3 -](#_Toc195862873)

[2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ - 5 -](#_Toc195862874)

[3. Իրականացված ստուգումներ - 7 -](#_Toc195862875)

[3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով) - 8 -](#_Toc195862876)

[3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով) - 8 -](#_Toc195862877)

[3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով) - 8 -](#_Toc195862878)

[3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը - 8 -](#_Toc195862879)

[3.5. Ստուգումների արդյունքները - 8 -](#_Toc195862880)

[*3.5.1. Նախադպրոցական կրթության ոլորտ* - 8 -](#_Toc195862881)

[*3.5.2. Հանրակրթության ոլորտ* - 11 -](#_Toc195862882)

[*3.5.3. Նախնական մասնագիտական (արհեստագործական) և միջին մասնագիտական կրթության ոլորտներ* - 13 -](#_Toc195862883)

[3.6. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2025 թվականի I եռամսյակում ստացված կատարողականների համադրման արդյունքներ - 19 -](#_Toc195862884)

[3.7.Վարչական վարույթների քանակը, դրանց հարուցելու հիմքերը - 20 -](#_Toc195862885)

[3.8. Տնտեսավարող սուբյեկտների կողմից առավել հաճախ կրկնվող օրենսդրության պահանջների խախտումները, ինչպես նաև դրանց պատճառները, տարածվածությունը - 21 -](#_Toc195862886)

[3.9. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ - 22 -](#_Toc195862887)

[4. Այլ գործառույթներ - 22 -](#_Toc195862888)

[4.1. Սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից - 22 -](#_Toc195862889)

[4.3. Կրթության որակի գնահատում - 22 -](#_Toc195862890)

[5. Օրենսդրության մեջ լրացումներ և փոփոխություններ կատարելու մասին առաջարկություններ - 23 -](#_Toc195862891)

[6. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին - 25 -](#_Toc195862892)

|  |
| --- |
| *ՀՀ կրթության տեսչական մարմնի 2025 թվականի I եռամսյակի գործունեությունը* |

ՀՀ կրթության տեսչական մարմնի (այսուհետ նաև՝ ԿՏՄ կամ տեսչական մարմին) հաշվետվությունը կազմվել է՝ հիմք ընդունելով «Տեսչական մարմինների մասին» օրենքի 15-րդ հոդվածի 2-րդ մասը:

ԿՏՄ-ն գործում է ՀՀ Սահմանադրության, «Տեսչական մարմինների մասին» օրենքի, այլ օրենքների, իրավական այլ ակտերի և իր կանոնադրության հիման վրա:

|  |
| --- |
| *1. ԿՏՄ գործունեության 2025 թվականի I եռամսյակի գործունեության ընթացքի վերաբերյալ տեղեկատվություն* |

Տեսչական մարմինն իր գործունեությունն իրականացրել է` հիմք ընդունելով ԿՏՄ կառավարման խորհրդի 22.11.2024թ. N7-L որոշմամբ հաստատված՝ ԿՏՄ գործունեության 2025 թվականի տարեկան ծրագիրը (այսուհետ նաև՝ ծրագիր):

Տեսչական մարմնի գործունեության 2025 թվականի տարեկան ծրագիրը կազմվել է՝ ղեկավարվելով «Տեսչական մարմինների մասին» օրենքով, հաշվի առնելով ՀՀ կառավարության գործունեության ծրագիրը, կրթության բնագավառի մարտահրավերներն ու զարգացման միտումները և տեսչական մարմնի նախորդ տարիների գործունեության արդյունքները՝ կրթության որակի, բովանդակության, վերջնարդյունքների հասանելիության, կառավարման և արդյունավետության ուղղություններով:

Տեսչական մարմնի խնդիրների իրագործման նպատակով՝ ծրագրի շրջանակում՝ իրականացվել են գործողություններ հետևյալ 3 **հիմնական ուղղություններով՝**

1. կանխարգելիչ, իրազեկման, խորհրդատվական միջոցառումներ.
2. վերահսկողական գործառույթներ (ստուգում, վարչական վարույթ).
3. սյունակաշարերի (ռուբրիկների) լրամշակման աշխատանքներ:

ԿՏՄ կողմից 2025 թվականի I եռամսյակում իրականացվել է 21 ստուգում՝ ՀՀ 3 նախադպրոցական (մանկապարտեզ), 14 հանրակրթական (դպրոց), 1 արհեստագործական (ուսումնարան) և 3 միջին մասնագիտական (քոլեջ) կրթական ծրագրեր իրականացնող ուսումնական հասատություններում: 2025 թվականի I եռամսյակում պլանավորված բոլոր ստուգումներն իրականացվել են:

**Նախադպրոցական կրթության ոլորտում իրականացվել են՝**

* ստուգում՝ 3 մանկապարտեզներում,
* վարչական վարույթ՝ 3 մանկապարտեզներում,
* կանխարգելիչ (աջակցման, խորհրդատվական) 1 միջոցառում՝ 13 մանկապարտեզների տնօրենների մասնակցությամբ:

**Հանրակրթության ոլորտում** իրականացվել են՝

* ստուգում՝ 13 դպրոցներում.
* վարչական վարույթ՝ 19 դպրոցներում․
* ներառական կրթական (ֆիզիկական և ուսումնական) միջավայրի գնահատում՝ 13 դպրոցներում.
* ստուգումների շրջանակում հանրակրթական դպրոցների սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից՝ 3 դպրոցներում.
* կանխարգելիչ 7 միջոցառում (մեթոդական աջակցության, իրազեկման, խորհրդատվական)՝ 20 ուսումնական հաստատությունների տնօրենների, 45 գրադարանավարների, 52 ուսուցիչների, ծնողական խորհուրդների 232 ներկայացուցիչների մասնակցությամբ:

**Նախնական մասնագիտական և միջին մասնագիտական կրթության ոլորտներում** իրականացվել են՝

* ստուգում՝ 1 ուսումնարանում և 3 քոլեջներում.
* կրթական գործընթացի որակի գնահատում` համաձայն կրթության որակի գնահատման ձևաթղթի՝ 1 ուսումնարանում և 3 քոլեջներում.
* խորհրդատվական 1 միջոցառում՝ 10 ուսումնական հաստատությունների տնօրենների մասնակցությամբ:

2025 թվականի I եռամսյակում ԿՏՄ-ում ստացվել է 72 դիմում (բողոք) ուսումնական հաստատությունների գործունեության վերաբերյալ, որից 1-ը՝ «Թեժ գիծ» հեռախոսակապով:

Ստացված դիմումներից **5-ը** վերաբերել են մանկապարտեզների, **62-ը՝** դպրոցների, 1-ական՝ արհեստագործական և միջին մասնագիտական ուսումնական հաստատությունների, **3-ը՝** ԲՈՒՀ-երի գործունեությանը:

Ըստ դիմումներում բարձրացված հարցերի՝

* **27** դիմում բավարարվել է,
* **1** դիմումի ընթացք չի տրվել,
* **14** դիմումներում բարձրացված հարցերը ԿՏՄ լիազորությունների շրջանակից դուրս լինելու պատճառով վերահասցեագրվել են այլ պետական մարմիններ,
* **22** դիմումների մասով տրվել է պարզաբանում,
* **8** դիմում ընթացքի մեջ է։

2025 թվականի **I եռամսյակում** ԿՏՄ-ում ստացված դիմումների հիման վրա իրականացվել է 1 ստուգում, հարուցվել է **22** վարչական վարույթ։ Ստուգման արդյունքում կազմվել է ակտ, տնօրենին ԿՏՄ ղեկավարի համապատասխան կարգադրագրով տրվել են հանձնարարականներ: Վարչական վարույթներից **3-**ը կարճվել են, **16-ի** դեպքում դպրոցի տնօրենին տրվել է կարգադրություն, **3**-ը՝ ընթացքի մեջ են:

Դիմումներում առավել հաճախ բարձրացված հարցերը վերաբերել են՝

* հոգեբանական և ֆիզիկական բռնութուններին (բուլինգ) - 29 դեպք,
* տնօրենի կողմից թույլ տրված անօրինականություններին- 27 դեպք,
* կրթության իրավունքի ոտնահարմանը -13 դեպք**:**

ԿՏՄ կողմից լրամշակման առաջարկություններ և նկատառումներ են ներկայացվել 30 նորմատիվ իրավական ակտերի նախագծերի վերաբերյալ:

|  |
| --- |
| ***2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ*** |

Կրթության բնագավառը կարգավորող ՀՀ օրենսդրության վերաբերյալ իրազեկելու՝ հնարավոր խախտումները կանխելու, հանրային շահերի պաշտպանությունն ապահովելու նպատակով ԿՏՄ 2025 թվականի գործունեության տարեկան ծրագրով I եռամսյակում նախատեսված բոլոր կանխարգելիչ, իրազեկման, խորհրդատվական միջոցառումներն իրականացվել են:

Մասնավորապես.

***Նախադպրոցական կրթության ոլորտ***

ԿՏՄ ստուգումների ժամանակացույցում ընդգրկված 13 մանկապարտեզների տնօրենների համար իրականացվել է *1 հեռավար* խորհրդատվություն՝ ստուգաթերթերի, ՀՀ օրենսդրության պահանջների մասին իրազեկելու և հնարավոր խախտումները կանխելու նպատակով:

Մասնակիցներին ծանոթացրել են ստուգման գործընթացին, ներկայացվել են ստուգաթերթերը, հաճախ կրկնվող խախտումները, ինչպես նաև իրավական ակտերում կատարված վերջին փոփոխությունները:

Տնօրենների կողմից հնչեցված հարցերը վերաբերել են՝

* մանկապարտեզում առանձնահատուկ պայմանների կարիք ունեցող սաների բացակայության դեպքում հատուկ և սոցիալական մանկավարժների հաստիքների պարտադիր առկայությանը,
* խմբերի ձևավորման ընթացքում՝ լիցենզիայով սահմանված տվյալ տարիքային խմբի սահմանային թիվը գերազանցելու, սակայն հաստատության լիցենզիայով սահմանված տեղերի ընդհանուր թիվը չգերազանցելու դեպքում լիցենզիայով տրված թվերի փոփոխության դիմելու անհրաժեշտությանը,
* նախակրթարանի կողմից ԿԿՏ (emis.am) համակարգում տարեսկզբին մուտքագրված սաների թվի (71) և մարզպետարանի կողմից ըստ սաների թվի (68) նախակրթարանի ֆինանսավորման անհամապատասխանությանը (ըստ մարզպետարանի համապատասխան ստորաբաժանման՝ թվերը վերցվել են ԿՏԱԿ-ից):

***Հանրակրթության ոլորտ***

Ստուգումներից առաջ, ստուգումների և ոլորտը կարգավորող օրենսդրության պահանջների պահպանման (իրավական ակտերում կատարված փոփոխություններ, սահմանված կարգով կիրառում և այլն) վերաբերյալ իրազեկվածության բարձրացման նպատակով, 20 դպրոցների տնօրենների մասնակցությամբ իրականացվել է *2 հեռավար* խորհրդատվություն:

Միջոցառումների ընթացքում մասնակիցներին ներկայացվել են ստուգման գործընթացը, առավել հաճախ կրկնվող խախտումները, ինչպես նաև իրավական ակտերում կատարված վերջին փոփոխությունները, անդրադարձ է արվել «Բարեվարքություն» թեմային։

Տնօրենների կողմից հնչեցրած հարցերը վերաբերել են.

* ստուգման հնարավոր ժամանակահատվածի մասին հաստատության նախապես տեղյակ լինելու ժամկետներին,
* քննությունների անցկացման կարգի նախատեսվող փոփոխություններին,
* քննությունների ընթացքում համակցված թեստերի ներդրմանը,
* ստուգումների ընթացքում ԲՏՃՄ առարկաներից դասալսումների իրականացմանը և այլն:

ԿՏՄ ղեկավարի և ղեկավարի տեղակալի կողմից իրականացվել են աշխատանքային հանդիպումներ՝ ուղղված ուսուցիչների, գրադարանավարների և ծնողական խորհուրդների ներկայացուցիչների իրավագիտակցության բարձրացմանը:

Մասնավորապես, տեղի են ունեցել աշխատանքային հանդիպումներ՝

* ՀՀ Արարատի մարզի Արտաշատ և հարակից համայնքների ուսումնական հաստատությունների ծնողական խորհուրդների ներկայացուցիչների (132 մասնակից),
* ՀՀ Վայոց ձորի մարզի Եղեգնաձոր և հարակից գյուղական համայնքների հանրակրթական ուսումնական հաստատությունների գրադարանավարների և ուսուցիչների (97 մասնակից),
* ՀՀ Գեղարքունիքի մարզի Սևան համայնքի դպրոցների ծնողական խորհուրդների ներկայացուցիչների (65 մասնակից),
* ՀՀ Արագածոտնի մարզի Թալին համայնքի մի շարք դպրոցների ծնողական խորհուրդների ներկայացուցիչների (35 մասնակից) մասնակցությամբ:

Գրադարանավարների հետ իրականացված հանդիպման ընթացքում քննարկվել են նրանց աշխատանքին վերաբերող հարցեր։

Տեսչական մարմինը ներկայացրել է հետաքրքիր ու օգտակար գործիք, որը կօգնի գրադարանավարներին ավելի արդյունավետ կազմակերպել իրենց աշխատանքը և նպաստել սովորողների ընթերցանության զարգացմանը դպրոցներում։ Մասնակիցները փոխանակվել են փորձով ու գաղափարներով, իսկ հանդիպման վերջում գրադարանավարների աշխատանքը կատարելագործելու ուղղությամբ տրվել է խորհրդատվություն, ներկայացվել են առաջարկություններ:

Ուսուցիչների մասնակցությամբ միջոցառման ընթացքում քննարկվել են առարկայական ծրագրերի կատարմանն առնչվող խնդիրներն ու դրանց լուծման ուղիները: Մասնակիցները ներկայացրել են իրենց առաջարկներն ու նկատառումները կրթության որակի բարելավման ուղղությամբ։

Ծնողների հետ հանդիպման ընթացքում տեսչական մարմնի ղեկավարը և ծնողական խորհրդի ներկայացուցիչները քննարկել են հանրակրթության ոլորտը կարգավորող օրենսդրությամբ ծնողական խորհուրդներին վերապահված իրավասությունները և լիազորությունների շրջանակը: Ծնողական խորհուրդների ներկայացուցիչները ներկայացրել են այն մարտահրավերներն ու խոչընդոտները, որոնց բախվում են ծնողական խորհուրդների աշխատանքները կազմակերպելիս։ Քննարկվել են դրանց լուծման և կառավարման ուղիներն ու հնարավորությունները։ Ծնողները անդրադարձել են առարկայական ծրագրերի բարելավման անհրաժեշտությանը, ծնողական խորհուրդների դերի կարևորությանը, դրանց աշխատանքի ընթացակարգին, երեխաների ուսման գործընթացում ծնողների ներգրավվածության ընդլայնմանը, կրթական միջավայրի անվտանգությանը վերաբերող հարցերին:

***Նախնական մասնագիտական (արհեստագործական) և միջին մասնագիտական կրթության ոլորտներ***

ՀՀ 10 ուսումնարանների և քոլեջների տնօրենների մասնակցությամբ իրականացվել է *1 հեռավար* խորհրդատվություն` ստուգաթերթերի, ստուգումների և ոլորտի օրենսդրության պահանջների պահպանման (իրավական ակտերի փոփոխությունները, սահմանված կարգով կիրառումը) վերաբերյալ իրավական, մասնագիտական և մեթոդական աջակցություն ապահովելու նպատակով:

Կրթության վերոնշյալ ոլորտներում իրականացված խորհրդատվությունների ընթացքում հնչեցված հարցերին օրենսդրության շրջանակում տրվել են սպառիչ պատասխաններ։ Բոլոր խորհրդատվությունների ընթացքում անդրադարձ է արվել նաև «Բարեվարքություն» թեմային։

|  |
| --- |
| ***3. Իրականացված ստուգումներ*** |

## 3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով)

ԿՏՄ կողմից իրականացվել է 21 (100%) ստուգում 21 ուսումնական հաստատություններում՝ 3 մանկապարտեզ, 14 դպրոց, 1 ուսումնարան, 3 քոլեջ:

## 3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով)

Համաձայն ԿՏՄ ստուգումների տարեկան ծրագրի՝ 2025 թվականի I եռամսյակում նախատեսված բոլոր 20 (95%) ստուգումներն իրականացվել են:

## 3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով)

2025 թվականի I եռամսյակում իրականացվել է ստուգումների տարեկան ծրագրով չնախատեսված 1 (5%) ստուգում:

## 3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը

2025 թվականի I եռամսյակում իրականացված 1 ստուգման միջին տևողությունը կազմել է 5 աշխատանքային օր, ծախսը՝ 55819 ՀՀ դրամ, մարդկային ռեսուրսները՝ 1.6 մարդ:

## 3.5. Ստուգումների արդյունքները

Ամփոփվել են 2025 թվականի I եռամսյակում ըստ ստուգումների տարեկան ծրագրի իրականացված 20 ստուգումներից 13-ի արդյունքները (3 մանկապարտեզ, 8 դպրոց, 3 քոլեջ)։

Ստուգումների արդյունքների ամփոփ պատկերն, ըստ ոլորտների, այսպիսին է.

### *3.5.1. Նախադպրոցական կրթության ոլորտ*

2025 թվականի I եռամսյակում ստուգումներ են իրականացվել ՀՀ 3 *(****Օհանյան կրթահամալիրի «Նյուտոնիկ» նախակրթարան, «ԵՐԵՎԱԿ կրթահամալիր» ՍՊԸ-ի մանկապարտեզ, «ՎԱՄՀԵՐ» ՍՊԸ-ի «Տաթևիկ» մանկապարտեզ****)* ոչ պետական մանկապարտեզներում: Ստուգումների արդյունքում 3 մանկապարտեզներում հայտնաբերվել են կրթության բնագավառը կարգավորող օրենսդրության պահանջների 16 խախտումներ, կազմվել է 3 ակտ:

Վերոնշյալ խախտումներից 11-ը (69%) վերաբերել են մանկավարժական աշխատողների առանց մրցույթի ընդունելությանը, 2-ական (12,5%)՝ համապատասխան որակավորում չունեցող մանկավարժական աշխատողների նշանակումներին և ներքին գնահատման գործընթացին, 1-ը (6%)՝ մանկապարտեզի կանոնադրության մեջ իրականացվող կրթական ծրագրի վերաբերյալ կարգավորումների բացակայությանը:

Ստուգումների արդյունքում ձևավորված գումարային և միջինացված ռիսկային միավորներն, ըստ ստուգաթերթերի, ներկայացված են աղյուսակ 1-ում.

***Աղյուսակ 1***

|  |  |  |  |  |  |  |
| --- | --- | --- | --- | --- | --- | --- |
| ***ՀՀ 4 մանկապարտեզների ստուգումների արդյունքներ*** | | | | | | |
| ***Ստուգաթերթ*** | *N1* | *N2* | *N3* | *N4* | *N5* | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0.75** | **0** | **0** | **0.92** | **0,36** | **2.03** |
| ***Տոկոսային միավոր` ստուգաթերթի կշռային միավորի նկատմամբ*** | **3.9** | **0** | **0** | **2.1** | **6,2** | **1.35** |

Ըստ աղյուսակ 1-ի տվյալների՝ ամենամեծ միջինցված ռիսկային միավորը ձևավորվել է նախադպրոցական ուսումնական հաստատությունում *կրթության կազմակերպման պահանջների կատարման* նկատմամբ (*ստուգաթերթ N4*) իրականացված ստուգումների արդյունքում։

Ըստ միջինացված ռիսկային միավորի՝ երկրորդ տեղում են նախադպրոցական ուսումնական հաստատությունում *մանկավարժական աշխատողներին ներկայացվող*՝ օրենսդրությամբ սահմանված պահանջների (*ստուգաթերթ N1)* կատարման նկատմամբ իրականացվող ստուգումների արդյունքները, իսկ երրորդ տեղում՝ նախադպրոցական ուսումնական հաստատությունում *մանկավարժական աշխատողների ընտրության (նշանակման) կարգի պահանջների կատարման* նկատմամբ ստուգումների արդյունքները (*ստուգաթերթ N5):* Սակայն, եթե դիտարկենք տոկոսային հարաբերակցությամբ, պատկերն այլ է՝ հակառակ հաջորդականությամբ:

Վերոգրյալից կարելի է եզրակացնել, որ մանկապարտեզներում խնդիրներ կան մանկավարժական աշխատողների ընտրության (նշանակման) գործընթացում։

Արձանագրված խախտումներն՝ ըստ բնույթների ներկայացված են աղյուսակ 2-ում.

***Աղյուսակ 2***

|  |  |  |
| --- | --- | --- |
| **Խախտման բնույթը** | | **Մանկապարտեզի անվանումը** |
| 1. | Մանկավարժական աշխատողների ընտրություն և նշանակում սահմանված կարգի խախտումով։ | **«Նյուտոնիկ» նախակրթարան,**  **«ԵՐԵՎԱԿ» կրթահամալիր** |
| 2. | Կանոնադրության մեջ ամրագրված չէ նախադպրոցական կրթական ծրագիր իրականացնելու վերաբերյալ կարգավորումներ | **«Նյուտոնիկ» նախակրթարան** |
| 3. | 2023-2024 ուսումնական տարում նախակրթարանում ներքին գնահատում չի իրականացվել, ներքին գնահատման հանձնաժողով չի ձևավորվել։ | **«Նյուտոնիկ» նախակրթարան** |

Ստուգումների արդյունքում արձանագրվել են կրթության բնագավառը կարգավորող օրենսդրության խախտումներ, որոնք, ըստ հաստատությունների, ներկայացվել են աղյուսակ 3-ում։

***Աղյուսակ 3***

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Մանկապարտեզի անվանումը*** |
| ***«Նախադպրոցական կրթության մասին» ՀՀ օրենք*** | |
| ***20-րդ հոդվածի 2-րդ մասի 1-5-րդ կետերի պահանջներ.«****Նախադպրոցական ուսումնական հաստատություններն ըստ տեսակների լինում են՝ մսուր՝ 0-3 տարեկանների ընդգրկմամբ, մսուր-մանկապարտեզ` 0-6 տարեկանների ընդգրկմամբ, մանկապարտեզ՝ 3-6 տարեկանների ընդգրկմամբ, նախակրթարան՝ 5-6 տարեկանների ընդգրկմամբ, կենտրոն՝ 0-6` նախադպրոցական բոլոր կամ որևէ տարիքային խմբի ընդգրկմամբ:****»****։* | ***«Նյուտոնիկ» նախակրթարան*** |
| ***21-րդ հոդվածի 4-րդ մասի պահանջ.«****Նախադպրոցական ուսումնական հաստատության հիմնադիր փաստաթուղթը Կառավարության հաստատած օրինակելի կանոնադրության հիման վրա հիմնադրի (հիմնադիրների) հաստատած կանոնադրությունն է:»:* |
| ***27-րդ հոդվածի 2-րդ մասի պահանջ.«****Ներքին գնահատումը նախադպրոցական ուսումնական հաստատության կողմից իր գործունեության վերլուծությունն է։ Ներքին գնահատումն իրականացվում է տարեկան մեկ անգամ` մինչև նոր ուսումնական տարվա սկիզբը։ Ներքին գնահատմանը մասնակցում են վարչական և մանկավարժական աշխատողները և ծնողները»:* |
| ***27-րդ հոդվածի 3-րդ մասի պահանջ.«****Ներքին գնահատման հաշվետվությունը տնօրենը մինչև ընթացիկ տարվա սեպտեմբերի 5-ը հրապարակում է»:* |
| ***ՀՀ կրթության, գիտության, մշակույթի և սպորտի նախարարի 2024 թվականի մարտի 27-ի «Նախադպրոցական ուսումնական հաստատությունների մանկավարժական և վարչատնտեսական աշխատողների անվանացանկը և պաշտոնների նկարագրերը սահմանելու և կրթության և գիտության նախարարի 2011 թվականի ապրիլի 26-ի N 416-ն հրամանը ուժը կորցրած ճանաչելու մասին» N 20-Ն հրամանի Հավելված 1*** | |
| ***11-րդ գլխի 32-րդ կետի պահանջ.****«Հաստատության պարուսույցի պաշտոն զբաղեցնողը պետք է ունենա` միջին մասնագիտական կամ բարձրագույն մասնագիտական կրթություն` համապատասխան որակավորմամբ կամ միջին մասնագիտական կամ բարձրագույն կրթություն` նախադպրոցական ուսումնական* *հաստատության դաստիարակի կամ երաժշտության դաստիարակի որակավորմամբ և վերջին տասը տարվա ընթացքում տվյալ բնագավառի /պար/ առնվազն երեք տարվա աշխատանքային ստաժ:»։* | ***«Նյուտոնիկ» նախակրթարան*** |
| ***12-րդ գլխի 35-րդ կետ.****«Նախադպրոցական ուսումնական հաստատության լրացուցիչ կրթության մանկավարժի պաշտոն զբաղեցնողը պետք է ունենա համապատասխան միջին կամ բարձրագույն* ***մասնագիտական կրթություն`*** *մանկավարժական որակավորմամբ»։* | ***«ԵՐԵՎԱԿ» կրթահամալիր*** |
| ***ՀՀ կրթության, գիտության, մշակույթի և սպորտի նախարարի 2022 թվականի փետրվարի 17-ի***  ***N 08-Ն հրամանի Հավելված*** | |
| ***3-րդ կետի պահանջ.«****Մրցույթը հայտարարվում է թափուր պաշտոն առաջանալու օրվանից` 3 աշխատանքային օրվա ընթացքում: Անկախ պատճառներից՝ մրցույթը չկայանալու դեպքում թափուր պաշտոնը համալրելու համար պարբերաբար (առնվազն երկու ամիսը մեկ անգամ) հայտարարվում է մրցույթ` մինչև հաղթող ճանաչվելը` պահպանելով սույն կարգի պահանջները:****»։*** | ***«Նյուտոնիկ» նախակրթարան,***  ***«ԵՐԵՎԱԿ» կրթահամալիր*** |

### *3.5.2. Հանրակրթության ոլորտ*

2025 թվականի I եռամսյակում, ըստ ստուգումների տարեկան ծրագրի, ստուգվել են 13 դպրոցներ, սակայն արդյունքները ամփոփվել են 8 դպրոցների դեպքում: Ստուգված բոլոր դպրոցներում էլ հայտնաբերվել են կրթության բնագավառը կարգավորող օրենսդրության պահանջների խախտումներ, կազմվել է 8 ակտ:

Ստուգումների արդյունքում հայտնաբերվել է 276 խախտում։

Խախտումները վերացնելու նպատակով 8 դպրոցների տրվել է 114 (41%) հանձնարարական։

Առավել հաճախ կրկնվել են հետյալ բնույթների խախտումները․

**1․** պաշտոնային պարտականությունների կատարում՝ 123 (45%) խախտում 8 դպրոցում,

**2․** խորհրդակցական մարմինների ձևավորում և գործունեություն՝ 50 (18%)խախտում 8 դպրոցներում,

**3․** սովորողների ընդունելություն, տեղափոխում, ազատում՝ 34 (12%) խախտում 5 (63%)դպրոցներում,

**4․** մանկավարժական աշխատողների նշանակում՝19 (7%) խախտում 6 (75%) դպրոցներում։

Պաշտոնային պարտականությունների կատարման խախտումներում ներառված են տնօրենի (48) և մանկավարժական աշխատողների (75) պաշտոնային պարտականությունների կատարման խախտումները: Կարևոր է նշել, որ մանկավարժական աշխատողների պաշտոնային պարտականությունների կատարմանը վերաբերող խախտումների 55%-ը (41 խախտում) վերաբերել է գրադարանավարի պաշտոնային պարտականությունների կատարմանը։

Խորհրդակցական մարմինների ձևավորման և գործունեության խախտումների քանակական պատկերը՝ ըստ մարմնի՝ ներկայացված է ստորև.

- մանկավարժական խորհուրդ․ 8 դպրոցում՝ 26 խախտում,

- առարկայական մեթոդկան միավորումներ․ 3 դպրոցում՝ 9 խախտում,

- ծնողական խորհուրդ․ 2 դպրոցում՝ 3 խախտում,

- աշակերտական խորհուրդ․ 3 դպրոցում՝ 12 խախտում։

Մանկավարժական աշխատողների նշանակման խախտումները վերաբերել են **16** մանկավարժական աշխատողների նշանակմանը։ Արձանագրված **19** խախտումներից **16-ը (84%)** վերաբերել է ուսուցչի, **3-ը (16%)՝** այլ մանկավարժական աշխատողների նշանակմանը (1 հոգեբան, 2 խմբակի ղեկավար)։

Կրթության բնագավառը կարգավորող օրենսդրության պահանջների խախտումներն, ըստ հաստատությունների, կներկայացվեն 2025 թվականի I եռամսյակում հանրակրթության ոլորտում իրականացված ստուգումների արդյունքների վերաբերյալ հաշվետվությունում:

Ստուգումների արդյունքում ձևավորված գումարային և միջինացված ռիսկային միավորներն, ըստ ստուգաթերթերի, ներկայացված են աղյուսակ 4-ում.

***Աղյուսակ 4***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ 8 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Միջինացված ռիսկային միավորներ*** | ***0,07*** | ***0,53*** | ***3,32*** | ***2,02*** | ***2,35*** | ***0,6*** | ***1,90*** | ***1,23*** | ***0,97*** | ***0*** | ***0,05*** | ***0,01*** | ***13,05*** |
| ***Տոկոսային միավոր` ստուգաթերթի կշռային միավորի նկատմամբ*** | **0,75** | **7,24** | **13,56** | **8,16** | **13,91** | **11,21** | **6,85** | **20,95** | **9,73** | **0** | **1,74** | **0,2** | **8,7** |

Ըստ 4-րդ աղյուսակի տվյալների ուսումնասիրության՝ կարող ենք նշել.

* 8 դպրոցների ստուգման արդյունքում ամենամեծ միջինացված ռիսկային միավորը ձևավորվել է *տնօրենին ներկայացվող պահանջների կատարմանն ուղղված* ստուգումների (*ըստ N3 ստուգաթերթի՝* խախտումներ են արձանագրվել բոլոր 8 դպրոցներում) արդյունքում: Ըստ միջինացված ռիսկային միավորի՝ երկրորդ տեղում *մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարմանն ուղղված ստուգումների արդյունքում ձևավորված ռիսկային միավորն է (ըստ N5 ստուգաթերթի՝* խախտումներ են արձանագրվել բոլոր 8 դպրոցներում*)*, իսկ երրորդ տեղում՝ *տնօրենի տեղակալի, դասղեկի, սովորողների հետ դաստիարակչական աշխատանքների կազմակերպչի, դասղեկի* պարտականությունների կատարմանն ուղղված (*ըստ N4 ստուգաթերթի՝* խախտումներ են արձանագրվել 7 դպրոցում՝ 88%) ստուգումների արդյունքում ձևավորված միջին ռիսկային միավորը:
* ստուգաթերթի կշռային միավորի նկատմամբ ամենամեծ տոկոսային միավորը ձևավորվել է *ուսուցչի թափուր տեղի մրցույթի օրինակելի կարգի* պահանջների կատարմանն ուղղված ստուգումների արդյունքում: Ըստ նկարագրված չափանիշի երկրորդ տեղում՝ *մանկավարժական աշխատողների պաշտոնների անվանացանկին և նկարագրերին ներկայացվող* պահանջների կատարմանն ուղղված ստուգումների արդյունքում ձևավորված տոկոսային միավորն է, երրորդ տեղում՝ *տնօրենին ներկայացվող պահանջների կատարմանն ուղղված* ստուգումների արդյունքում ձևավորված տոկոսային միավորը: Տոկոսյաին միավորները ցույց են տալիս, որ դպրոցներում խնդրահարույց է նաև ուսուցչի թափուր տեղի մրցույթի գործընթացը:
* ստուգված դպրոցներում սահմանված կարգով են իրականացվում սովորողների կողմից կրթական ծրագրերի յուրացման ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողի՝ հաջորդ դասարան կամ հանրակրթության հաջորդ աստիճան փոխադրման գործընթացները:
* ստուգված դպրոցներում համեմատաբար ցածր ռիսկային է *հեռավար կրթության կազմակերպման գործընթացը* (*ըստ N 12 ստուգաթերթի*՝ խախտումներ են հայտնաբերվել 1 դպրոցում):

Դպրոցների տնօրեններին և համապատասխան լիազորված մարմինների ղեկավարներին տրամադրվել է ստուգման արդյունքը (ակտ), իսկ հանձնարարականի առկայության դեպքում նաև՝ կարգադրագիրը (լիազորված մարմնի ղեկավարին՝ պատճենը)։ Առաջարկվել է՝ քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել ԿՏՄ-ին:

Խախտումները վերացնելու նպատակով ԿՏՄ ղեկավարի համապատասխան կարգադրագրերով 8 դպրոցների տրվել են 114 **(41%)** հանձնարարականներ:

Առավել հաճախ կրկնվել են հետևյալ բնույթների հանձնարարականները․

1․ մանկավարժական աշխատողների պաշտոնային պարտականությունների կատարում՝ 49 (43%),

2․ տնօրենի պաշտոնային պարտականությունների կատարում՝ 23 (20%),

3․մանկավարժական խորհրդի ձևավորման և գործունեություն, սովորողների ընդունելություն, տեղափոխում, ազատում՝ 11-ական (10-ական %)։

### *3.5.3. Նախնական մասնագիտական (արհեստագործական) և միջին մասնագիտական կրթության ոլորտներ*

2025 թվականի I եռամսյակում ամփոփվել են 3 քոլեջներում ***(Աբովյանի բազմագործառութային պետական քոլեջ, Աբովյանի պետական էներգետիկական քոլեջ, Չարենցավանի պետական քոլեջ)*** իրականացված ստուգումների արդյունքները:

Ստուգումների արդյունքում կրթության բնագավառը կարգավորող օրենսդրության պահանջների խախտումներ են արձանագրվել բոլոր 3 ուսումնական հաստատություններում, որոնց վերաբերյալ կազմվել է 3 ակտ: Արձանագրվել է օրենսդրության պահանջների 41 խախտում: **41** խախտումներից **5-ը (12%)** արձանագրվել են սյունակաշարի կիրառման արդյունքում։ Խախտումներից **17-ի** **(41%)** վերացման նպատակով ԿՏՄ ղեկավարի կարգադրագրով **3** հաստատությունների տնօրեններին տրվել են կատարման համար պարտադիր հանձնարարականներ:

Ստուգումների արդյունքում հայտնաբերված խախտումներն, ըստ բնույթների, ներկայացված են աղյուսակ 5-ում.

***Աղյուսակ 5***

|  |  |  |
| --- | --- | --- |
| ***N*** | ***Խախտման բնույթը*** | ***Հաստատության անվանումը*** |
| ***1․*** | ***Խորհրդի գործունեություն*** | ***Աբովյանի բազմագործառութային պետական քոլեջ,***  ***Չարենցավանի պետական քոլեջ*** |
| ***2․*** | ***Կադրերի նշանակման գործընթաց*** |
| ***3․*** | ***Մանկավարժական աշխատողի թափուր տեղի համար անցկացվող մրցույթի ընթացակարգ*** | ***Աբովյանի բազմագործառութային պետական քոլեջ*** |
| ***4․*** | ***Տնօրենի պաշտոնային պարտականություններ*** | ***Աբովյանի բազմագործառութային պետական քոլեջ,***  ***Աբովյանի պետական էներգետիկական քոլեջ, Չարենցավանի պետական քոլեջ*** |
| ***5.*** | ***Դիմորդների ընդունելության գործընթաց*** | ***Աբովյանի բազմագործառութային պետական քոլեջ,***  ***Չարենցավանի պետական քոլեջ*** |
| ***6.*** | ***Պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման գործընթաց*** | ***Աբովյանի բազմագործառութային պետական քոլեջ,***  ***Աբովյանի պետական էներգետիկական քոլեջ,***  ***Չարենցավանի պետական քոլեջ*** |
| ***7․*** | ***Մանկավարժների վերապատրաստման գործընթաց*** |
| ***8․*** | ***Ուսումնական պլանի անհամապատասխանություն*** | ***Աբովյանի բազմագործառութային պետական քոլեջ*** |
| ***9․*** | ***Կրթության կամակերպում*** |

Ըստ ստուգաթերթերի՝ ստուգումների արդյունքներն ունեն հետևյալ պատկերը (աղյուսակ 6)․

***Աղյուսակ 6***

|  |  |  |  |  |  |  |  |
| --- | --- | --- | --- | --- | --- | --- | --- |
| ***Հաստատության անվանում*** | ***Ստուգաթերթեր*** | | | | | | |
| [***N1***](https://www.arlis.am/DocumentView.aspx?docid=199994) | [***N2***](https://www.arlis.am/DocumentView.aspx?docid=199994) | [***N3***](https://www.arlis.am/DocumentView.aspx?docid=199994) | [***N4***](https://www.arlis.am/DocumentView.aspx?docid=199994) | [***N5***](https://www.arlis.am/DocumentView.aspx?docid=199994) | [***N6***](https://www.arlis.am/DocumentView.aspx?docid=199994) | ***Ընդհանուր ռիսկային միավոր*** |
| ***Միջինացված ռիսկային միավորներ*** | ***7.94*** | ***0.3*** | ***1.44*** | ***-*** | ***12.91*** | ***-*** | ***22.6*** |
| ***Տոկոսային միավոր` ստուգաթերթի կշռային միավորի նկատմամբ*** | ***19*** | ***1*** | ***7.6*** | ***-*** | ***44*** | ***-*** | ***15.1*** |

Համաձայն աղյուսակ 6-ի տվյալների՝ կարող ենք նշել.

* ամենամեծ միջինացված ռիսկային միավորը, ինչպես նաև ստուգաթերթի կշռային միավորի նկատմամբ ամենամեծ տոկոսային միավորը ձևավորվել են *մանկավարժական աշխատողի թափուր տեղի համար անցկացվող մրցույթի կազմակերպման և անցկացման, դասախոսների և արտադրական ուսուցման վարպետների վերապատրաստման կարգերի պահանջների կատարման նկատմամբ* իրականացված ստուգումների *(ըստ* ***N5*** ստուգաթերթի խախտումներ են արձանագրվել բոլոր քոլեջներում*)* արդյունքում:
* ըստ ռիսկայնության երկրորդ տեղում *արհեստագործական և միջին մասնագիտական ուսումնական հաստատության տնօրենին և կրթության կազմակերպմանը ներկայացվող՝ օրենսդրությամբ սահմանված պահանջների կատարմանն ուղղված* ստուգումների արդյունքներն են *(ըստ* ***N1*** ստուգաթերթի խախտումներ են արձանագրվել բոլոր քոլեջներում*):*
* ամենացածր ռիսկային միավորը ձևավորվել է *արհեստագործական և միջին մասնագիտական ուսումնական հաստատության ընդունելության կարգերի պահանջների կատարման նկատմամբ* իրականացված ստուգումների արդյունքում *(ըստ* ***N2*** ստուգաթերթի խախտումներ են արձանագրվել 2 քոլեջում*)* կիրառման արդյունքում:
* քոլեջներում սահմանված կարգով են իրականացվում*սովորողների ակադեմիական արձակուրդում գտնվելու, տեղափոխման և վերականգնման (*ստուգաթերթ ***N4****), ինչպես նաև**արհեստագործական և (կամ) միջին մասնագիտական կրթական ծրագրեր իրականացնող պետական ուսումնական հաստատություններում ուսանողական նպաստ հատկացնելու, վարձը փոխհատուցելու և կրթաթոշակ սահմանելու (*ստուգաթերթ ***N6****) գործընթացները*։

Ստուգումների արդյունքում արձանագրված խախտումները հիմնականում վերաբերել են՝

* տնօրենի պաշտոնային պարտականությունների կատարմանը՝ **13 (32%)** խախտում **3** **(100%)** քոլեջներում,
* մանկավարժական աշխատողների վերապատրաստմանը՝ **9** **(22%)** խախտում **3** **(100%)** քոլեջներում,
* մանկավարժական աշխատողի թափուր տեղի համար անցկացվող մրցույթի ընթացակարգին և պետական ամփոփիչ քննությունների կազմակերպմանը և անցկացմանը` **5-ական (12%)** խախտում համապատասխանաբար **1 (33%)** և **3 (100%)** քոլեջներում,
* համապատասխան որակավորմամբ մանկավարժական աշխատողների նշանակումներին՝ **3 (7%)** խախտում **1 (33%)** քոլեջներում,
* խորհրդի գործունեությանը և ուսանողների ընդունելությանը՝ **2-ական (5%)** խախտում **2-ական** **(67%)** քոլեջներում,
* ուսումնական պլանին և կրթության կազմակերպմանը՝ **1-ական** **(2%)** խախտում **1-ական** **(33%)** քոլեջներում:

Ստուգումների արդյունքում արձանագրվել են կրթության ոլորտը կարգավորող օրենսդրության **7** նորմատիվիրավական ակտերի **26** պահանջների խախտումներ, որոնք, ըստ հաստատությունների, ներկայացվել են աղյուսակ 7-ում։

***Աղյուսակ 7***

|  |  |
| --- | --- |
| ***Կրթության բնագավառը կարգավորող օրենսդրության պահանջների խախտումներ*** | ***Հաստատության անվանումը*** |
| ***«Կրթության մասին» օրենք*** | |
| ***14-րդ հոդվածի 3-րդ մասի պահանջ․*** *«Նախնական մասնագիտական (արհեստագործական) և միջին մասնագիտական կրթության ուսումնական պլանները և առարկայական ծրագրերը, համապատասխան բնագավառի(ների) պետական կառավարման լիազորված մարմնի հետ համաձայնեցված և կրթության պետական կառավարման լիազորված մարմնի հաստատած չափորոշիչներին համապատասխանեցված, հաստատում են նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունները»։* | ***Աբովյանի բազմագործառութային պետական քոլեջ*** |
| ***«Նախնական մասնագիտական (արհեստագործական) և միջին մասնագիտական կրթության մասին» օրենք*** | |
| ***18-րդ հոդվածի 1-ին մասի 2-րդ կետի պահանջ․*** *«Արհեստագործական և միջին մասնագիտական ուսումնական հաստատությունը Հայաստանի Հանրապետության օրենքներին, սույն օրենքին, այլ իրավական ակտերին և իր կանոնադրությանը համապատասխան՝ ...ապահովում է դասախոսների, արտադրական ուսուցման վարպետների վերապատրաստումը, որակավորման բարձրացումը.... »։* | ***Աբովյանի պետական էներգետիկական քոլեջ,***  ***Աբովյանի բազմագործառութային պետական քոլեջ,***  ***Չարենցավանի պետական քոլեջ*** |
| ***18.1-րդ հոդվածի 21-րդ մասի 1-ին ենթակետի պահանջ․*** *«Արհեստագործական և միջին մասնագիտական պետական ուսումնական հաստատության տնօրենը՝ խորհրդի քննարկմանն է ներկայացնում արհեստագործական և միջին մասնագիտական ուսումնական հաստատության արտաքին և ներքին գնահատման արդյունքների վերաբերյալ տեղեկանքը...»։* | ***Աբովյանի պետական էներգետիկական քոլեջ, Չարենցավանի պետական քոլեջ*** |
| ***18.1-րդ հոդվածի 21-րդ մասի 2-րդ ենթակետի պահանջ.*** *«Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման, կադրերի ընտրության համար»։* | ***Աբովյանի բազմագործառութային պետական քոլեջ,***  ***Չարենցավանի պետական քոլեջ*** |
| ***18․1-ին հոդվածի 21-րդ մասի 4-րդ կետի պահանջ․*** *«Արհեստագործական և միջին մասնագիտական պետական ուսումնական հաստատության տնօրենը` կազմում է արհեստագործական և միջին մասնագիտական ուսումնական հաստատության հաստիքային ցուցակն․․․․․․ տվյալ ուսումնական հաստատության խորհրդի հավանությամբ ներկայացնում լիազոր մարմին»:* | ***Չարենցավանի պետական քոլեջ*** |
| ***Հայաստանի Հանրապետության կառավարություն 2002 թվականի հունիսի 20 № 1009-Ն որոշմամբ հաստատված Հավելված №3*** | |
| ***14-րդ կետի 4-րդ ենթակետի պահանջ․*** *«Քոլեջը Հայաստանի Հանրապետության օրենսդրությամբ և սույն կանոնադրությամբ նախատեսված կարգով՝ ... աջակցում է քոլեջի ուսանողական խորհրդի աշխատանքներին, ինչպես նաև քոլեջի ուսանողների մասնակցությանը քոլեջի կառավարմանը և քոլեջի կողմից իրականացվող ծրագրերում. ...»։* | ***Աբովյանի բազմագործառութային պետական քոլեջ*** |
| ***26-րդ կետի 11-րդ ենթակետի պահանջ․*** *«Խորհուրդը Հայաստանի Հանրապետության օրենսդրությամբ, սույն կանոնադրությամբ և իր աշխատակարգով նախատեսված կարգով` ... հաստատում է քոլեջի տնօրենի և մանկավարժների գնահատման իրականացմանն ուղղված միջոցառումները....»:* | ***Աբովյանի բազմագործառութային պետական քոլեջ,***  ***Չարենցավանի պետական քոլեջ*** |
| ***38-րդ կետի 8-րդ ենթակետի պահանջ․*** *«Տնօրենը՝... համաձայն տվյալ մասնագիտության պետական կրթական չափորոշչի՝ հաստատում է քոլեջում ուսուցանվող յուրաքանչյուր մասնագիտության ուսումնական պլանը, առկայության դեպքում՝ մոդուլային ուսումնական պլանը, առարկայական և (կամ) մոդուլային ծրագրերը և դրանցում կատարում փոփոխություններ»։* | ***Աբովյանի բազմագործառութային պետական քոլեջ*** |
| ***38-րդ կետի 10-րդ ենթակետի պահանջ․*** *«Տնօրենը՝ ... ուսումնական պլաններով սահմանում է քոլեջի ուսանողների ուսումնառության արդյունքների ընթացիկ, միջանկյալ, ամփոփիչ ստուգման ձևերը....»։* |
| ***38-րդ կետի 14-րդ ենթակետի պահանջ․*** *«Տնօրենը՝ ... քոլեջի ուսանողներին տեղեկատվություն է տրամադրում տվյալ ոլորտում զբաղվածության վիճակի մասին, իսկ հնարավորության դեպքում՝ նաև օժանդակում է նրանց աշխատանքի տեղավորմանը.»։* | ***Աբովյանի բազմագործառութային պետական քոլեջ,***  ***Չարենցավանի պետական քոլեջ*** |
| ***38-րդ կետի 15-րդ ենթակետի պահանջ․*** *«Տնօրենը՝ ... վերահսկողություն է իրականացնում քոլեջում ուսուցման բովանդակության, ուսանողների գիտելիքների յուրացման որակի, նրանց վարքի, դաստիարակչական աշխատանքի կազմակերպման նկատմամբ.»։* |
| ***ՀՀ կրթության և գիտության նախարարի******2012թ. ապրիլի 5-ի N 254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգ*** | |
| ***10-րդ կետի պահանջ․*** *«Պետական որակավորող հանձնաժողովը` կազմված նախագահից, նախագահի տեղակալից և հանձնաժողովի անդամներից, ձևավորվում է յուրաքանչյուր ուսումնական տարի և գործում տվյալ օրացուցային տարվա ընթացքում: Հանձնաժողովի կազմը պետք է կազմված լինի առնվազն 5 հոգուց»:* | ***Աբովյանի բազմագործառութային պետական քոլեջ*** |
| ***61-րդ կետի պահանջ․*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող»։* | ***Չարենցավանի պետական քոլեջ*** |
| ***ՀՀ կրթության և գիտության նախարարի 2006 թվականի հուլիսի 21-ի № 638-Ն հրամանով հաստատված՝ «ՀՀ նախնական մասնագիտական (արհեստագործական) և միջին մասնագիտական ուսումնական հաստատություններում պետական ամփոփիչ ստուգման կազմակերպման ու անցկացման» կարգ*** | |
| ***11-րդ կետի պահանջ․*** *Հավակնորդների դիմումների հիման վրա ՄՄՈՒՀ-ը հրավիրում է համապատասխան բուհից ներկայացուցիչ` Հայաստանի Հանրապետության կրթության և գիտության նախարարի 2006 թվականի հուլիսի 21-ի N 638-Ն հրամանով ձևավորվող պետական որակավորող հանձնաժողովի կազմում ընդգրկելու նպատակով․․․։* | ***Չարենցավանի պետական քոլեջ*** |
| ***13-րդ կետի պահանջ.*** *«...Պետական որակավորող հանձնաժողովների աշխատանքները կազմակերպվում են մասնագիտական ուսումնական հաստատության տվյալ մասնագիտության ուսումնական պլանով նախատեսված ժամկետներում»:* | ***Աբովյանի բազմագործառութային պետական քոլեջ*** |
| ***25-րդ կետի պահանջ.*** *«Պետական որակավորող հանձնաժողովի բոլոր նիստերը արձանագրվում են արձանագրությունների հատուկ գրքում: Պետական որակավորող հանձնաժողովի նիստերի արձանագրությունները կազմվում են համաձայն սահմանված ձևերի (NN 1, 2 հավելվածներ): Արձանագրության մեջ նշվում են ուսանողի դիպլոմային նախագծի (աշխատանքի) կամ պետական քննությունների գնահատականները, ինչպես նաև նրան տրված հարցերը, հատուկ կարծիքները և այլն: Արձանագրության մեջ նշվում է շնորհված որակավորումը և մասնագիտական ուսումնական հաստատությունն ավարտողի դիպլոմի տեսակը (գերազանցության կամ ոչ գերազանցության): Արձանագրությունները ստորագրում են պետական որակավորող հանձնաժողովի նախագահը, նրա տեղակալը և նիստին մասնակցած անդամները: Արձանագրությունների գիրքը թելակարվում, էջակալվում, կնքվում և պահվում է մասնագիտական ուսումնական հաստատության գործերում»:* | ***Աբովյանի պետական էներգետիկական քոլեջ,***  ***Աբովյանի բազմագործառութային պետական քոլեջ*** |
| ***32-րդ կետի պահանջ․*** *«Մասնագիտական ուսումնական հաստատության տնօրենի հրամանով հաստատվում է պետական որակավորող հանձնաժողովի որոշմամբ շրջանավարտների համապատասխան որակավորման և պետական ավարտական նմուշի փաստաթղթի (դիպլոմի) շնորհումը և ուսումնական հաստատության ավարտումը»:* | ***Աբովյանի պետական էներգետիկական քոլեջ*** |
| ***Հայաստանի Հանրապետության կրթության և գիտության նախարարի 2014 թվականի հոկտեմբերի 29-ի № 1058-Ն հրամանի Հավելված*** | |
| ***6-րդ կետի պահանջ․*** *«Ուսումնական հաստատության մանկավարժական աշխատողների վերապատրաստման նախապատրաստման գործընթացի պատասխանատուն հաստատության տնօրենն է****»։*** | ***Աբովյանի պետական էներգետիկական քոլեջ,***  ***Աբովյանի բազմագործառութային պետական քոլեջ,***  ***Չարենցավանի պետական քոլեջ*** |
| ***9-րդ կետի պահանջ․*** *«Ուսումնական հաստատության մանկավարժական աշխատողների վերապատրաստումը պարտադիր է և անցկացվում է ըստ տնօրենի ներկայացրած հայտի»։* |
| ***10-րդ կետի պահանջ․*** *«Մանկավարժական աշխատողների յուրաքանչյուր անդամ առնվազն հինգ տարին մեկ անգամ ենթակա է վերապատրաստման»:* |
| ***13-րդ կետի պահանջ․*** *«Տնօրենը, տվյալ տարվա մինչև հունվարի 30-ը ներառյալ, մանկավարժական աշխատողների 20%-ի անվանացանկը /զբաղեցրած պաշտոնը, կոնտակտային տվյալները/ ներկայացնում է վերապատրաստող կազմակերպություն»։* | ***Աբովյանի պետական էներգետիկական քոլեջ*** |
| ***Հայաստանի Հանրապետության կրթության, գիտության, մշակույթի և սպորտի նախարարի 2020 թվականի դեկտեմբերի 24-ի № 48-Ն հրամանի հավելված*** | |
| ***4-րդ կետի պահանջ․*** *«Հաստատությունում համապատասխան Մանկավարժ չլինելու դեպքում, տնօրենը Թափուր տեղ առաջանալու օրվանից մինչև Մրցույթի կայանալը` որոշակի ժամկետային պայմանագրով աշխատանքի կարող է ընդունել տվյալ մասնագիտության պետական կրթական չափորոշչով սահմանված պահանջներին բավարարող անձի»։* | ***Աբովյանի բազմագործառութային պետական քոլեջ*** |
| ***4.1-րդ կետի պահանջ․*** *«Սույն կարգի 4-րդ կետով սահմանված համապատասխան անձ չլինելու և սույն կարգով սահմանված 2 անգամ հայտարարված մրցույթին համապատասխան Մանկավարժի չմասնակցելու դեպքում՝ տնօրենը կարող է մինչև տվյալ ուսումնական տարվա կիսամյակի ավարտը կնքել որոշակի ժամկետով աշխատանքային պայմանագիր այն անձի հետ, ով ունի՝*  *վերջին 10 տարվա ընթացքում 2 տարվա տվյալ մասնագիտությամբ աշխատանքային փորձ...»:* |
| ***6-րդ կետի պահանջ․*** *«Թափուր տեղ առաջանալու օրվանից հետո 7-օրյա ժամկետում, իսկ նախապես թափուր տեղի առաջանալու օրը հստակ լինելու դեպքում, ոչ շուտ քան այն առաջանալուց մեկ ամիս առաջ, տրվում է Մրցույթ անցկացնելու մասին հայտարարություն, որում նշվում է սույն կարգի 12-րդ կետով սահմանված տեղեկատվությունը»:* |
| ***8-րդ կետի պահանջ․*** *«Թափուր տեղ առաջանալու մասին Հաստատության տնօրենը երեք աշխատանքային օրվա ընթացքում տեղեկացնում է պետական լիազորված մարմնին` նշելով Թափուր տեղի անվանումը, աշխատանքային ծանրաբեռնվածությունը (հստակ լինելու դեպքում) և Մանկավարժի թափուր տեղի համապատասխանության նկատմամբ պետական կրթական չափորոշչով սահմանված պահանջները` vetarmenia.am կայքէջում տեղադրելու նպատակով»:* |
| ***35-րդ կետի պահանջ․*** *«Արձանագրությունը ստորագրվում է Մասնակցի և Հանձնաժողովի բոլոր անդամների կողմից»:* |

Խախտումները վերացնելու նպատակով տեսչական մարմնի ղեկավարի համապատասխան կարգադրագրերով **3 (100%)** ուսումնական հաստատությունների տրվել են **17 (41%)** հանձնարարականներ, որոնք վերաբերել են համապատասխան որակավորմամբմանակավարժական աշխատողների նշանակմանը և մանկավարժական աշխատողների վերապատրաստմանը։ Արձանագրված խախտումներից **24-ը (59%)** վերացման ենթակա չեն:

## 3.6. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2025 թվականի I եռամսյակում ստացված կատարողականների համադրման արդյունքներ

**2025 թվականի 1-ին եռամսյակը,** որպես հանձնարարականների կատարողականների ներկայացման ժամկետ սահմանվել է **27** դպրոցների **175** հանձնարարականների կատարման վերաբերյալ:

Գրություններ չեն ներկայացրել **8 (30%)** դպրոցներ **40 (23%)** հանձնարարականների կատարման մասին։

**Ըստ դպրոցներից ստացված կատարողականների՝ տրված 135** հանձնարարականներից **կատարվել է 55-ը (41%), չի կատարվել՝ 19-ը (14%), մասամբ է կատարվել՝ 61-ը (45%)։**

Ըստ ներկայացված գրությունների՝ **կատարվել են** վարչական աշխատողի ուսումնական ծանրաբեռնվածությանը, հաստիքների հատկացմանը, ուսուցչի մրցույթի ընթացակարգին, կառավարման խորհրդի, մանկավարժական խորհրդի, առարկայական մեթոդական միավորումների, ծնողական, աշակերտական խորհուրդների ձևավորմանը և գործունեությանը վերաբերող բոլոր հանձնարարականները:

Մանկավարժական աշխատողների նշանակման, տնօրենի, մանկավարժական աշխատողների պաշտոնային պարտականություններին վերաբերող հանձնարարականները համարվել են մասամբ կատարված, եթե հանձնարարականի կատարումը հավաստող փաստաթղթերը բավարար չեն եղել, ներկայացվել են մասնակի, իսկ մանկավարժական աշխատողների դեպքում՝ խախտումով նշանակված անձն ազատվել է աշխատանքից, սակայն թափուր տեղը կատարողականի ներկայացման պահին համալրված չի եղել (ուսուցչի պարագայում հայտարարվել է մրցույթ) կամ դասավանդողի, մանկավարժական աշխատողի վերաբերյալ տեղեկատվություն և հիմքեր չեն ներկայացվել (հրաման, որակավորման, մանկավարժական ստաժը հավաստող փաստաթղթեր)։

Կատարողականների համադրման արդյունքում իրականացվել է դպրոցների ռիսկերի վերագնահատում` համաձայն ՀՀ կառավարության 2019 թվականի օգոստոսի 22-ի «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1153-Ն որոշման 40-44-րդ կետերի պահանջների:

## 3.7.Վարչական վարույթների քանակը, դրանց հարուցելու հիմքերը

ԿՏՄ-ում ստացված **21** դիմումների և **1** ահազանգի հիման վրա 2025 թվականի I եռամսյակում հարուցվել է **22 վարչական վարույթ** **(3 մանկապարտեզ, 19 դպրոց)**։ Վարույթների արդյունքում կրթության բնագավառը կարգավորող օրենսդրության պահանջների խախտումներ հայտնաբերվել են **17** ուսումնական հաստատություններում, որոնց վերաբերյալ կազմվել է **16** վարչական ակտ՝ կարգադրություն (**2** մանկապարտեզ, **14** դպրոց):

Ուսումնական հաստատությունների տնօրեններին և համապատասխան լիազորված մարմինների ղեկավարներին տրամադրվել է վարույթի արդյունքը՝ կարգադրությունը (լիազորված մարմնի ղեկավարին՝ պատճենը)։

Իրականացված վարույթների արդյունքում վերոնշյալ **17** ուսումնական հաստատություններում արձանագրվել են **154 խախտումներ**, որոնք վերացնելու նպատակով ԿՏՄ ղեկավարի համապատասխան կարգադրություններով տրվել են **119 հանձնարարականներ։**

Վարչական վարույթներից 3-ը (13.6%) կարճվել են, 3-ը՝ ընթացքի մեջ են։

## 3.8. Տնտեսավարող սուբյեկտների կողմից առավել հաճախ կրկնվող օրենսդրության պահանջների խախտումները, ինչպես նաև դրանց պատճառները, տարածվածությունը

***Նախադպրոցական կրթության ոլորտում*** իրականացված ստուգումների արդյուքնում առավել հաճախ կրկնվող 3 խախտումների (նաև ըստ տարածվածության՝ մանկապարտեզների թվի) քանակական պատկերն այսպիսին է՝

* *մանկավարժական աշխատողների առանց մրցույթի ընդունելություն՝* 11 (69%) խախտում 3 (100%) մանկապարտեզում,
* *համապատասխան որակավորում չունեցող մանկավարժական աշխատողների նշանակումներ՝* 2 (12,5%) *խախտում* 2 (67%) մանկապարտեզում,
* *ներքին գնահատման գործընթաց՝* 2 (12,5%) խախտում 1 (33%) մանկապարտեզում:

***Հանրակրթության ոլորտում*** իրականացված ստուգումների արդյուքնում առավել հաճախ կրկնվող 3 խախտումների (նաև ըստ տարածվածության՝ դպրոցների թվի) քանակական պատկերն այսպիսին է՝

* *պաշտոնային պարտականությունների կատարում՝ 123 (45%) խախտում 8 դպրոցներում,*
* *խորհրդակցական մարմինների ձևավորում և գործունեություն՝ 50 (18%)**խախտում 8 դպրոցներում,*
* *սովորողների ընդունելություն, տեղափոխում, ազատում՝ 34 (12%) խախտում 5 (63%)**դպրոցներում:*

***Նախնական մասնագիտական (արհեստագործական) և միջին մասնագիտական կրթության ոլորտներում*** իրականացված ստուգումների արդյունքում առավել հաճախ կրկնվող 3 խախտումները (նաև ըստ տարածվածության՝ հաստատությունների թվի) վերաբերում են՝

* *տնօրենի պաշտոնային պարտականությունների կատարմանը՝* ***13 (32%)*** *խախտում* ***3******(100%)*** *քոլեջներում,*
* *մանկավարժական աշխատողների վերապատրաստմանը՝* ***9******(22%)*** *խախտում* ***3******(100%)*** *քոլեջներում,*
* *մանկավարժական աշխատողի թափուր տեղի համար անցկացվող մրցույթի ընթացակարգին և պետական ամփոփիչ քննությունների կազմակերպմանը և անցկացմանը`* ***5-ական (12%)*** *խախտում համապատասխանաբար* ***1 (33%)*** *և* ***3 (100%)*** *քոլեջներում:*

Բոլոր ոլորտներում էլ կադրային նշանակումներին վերաբերող խախտումները հիմնականում համապատասխան որակավորմամբ կադրերի բացակայության պատճառով են, իսկ մյուս խախտումները՝ օրենսդրության պահանջների ոչ բավարար իմացության կամ ոչ պատշաճ կիրարկման հետևանք:

***3.9. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ***

2025 թվականի I եռամսյակում ԿՏՄ կողմից իրականացված վերահսկողական գործառույթների արդյունքում լիազոր մարմնի կողմից ուսումնական հաստատությունների տնօրենների նկատմամբ կարգապահական տույժեր չեն կիրառվել:

|  |
| --- |
| *Այլ գործառույթներ* |

*4.1. Սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից*

2025 թվականի I եռամսյակում ստուգված 3 դպրոցների 6-րդ, 9-րդ, 11-րդ դասարանների սովորողների նախորդ տարվա մնացորդային գիտելիքների մակարդակը որոշելու նպատակով ԿՏՄ կողմից տրվել են գրավոր աշխատանքներ «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաներից:

*«Մաթեմատիկա» առարկայի առաջադրանքները կազմվել են նախորդ տարվա անցած նյութին համապատասխան, իսկ «Հայոց լեզու» առարկայից տրված թելադրության տեքստերը վերցվել են նախորդ դասարանում յուրացրած նյութերից:*

Գրավոր աշխատանքների արդյունքներն ամփոփման փուլում են, կներկայացվեն ԿՏՄ 2025 թվականի II եռամսյակի գործունեության վերաբերյալ հաշվետվությունում:

*4.2. Ներառական կրթական միջավայրի գնահատում*

13 դպրոցներում իրականացված ստուգումների շրջանակում ԿՏՄ-ն կիրառել է հանրակրթական ուսումնական հաստատության ներառական կրթական միջավայրի գնահատման ձևաթուղթը (Ուսումնական միջավայր, «Ֆիզիկական միջավայր» հավելվածներ): Գնահատման արդյունքներն ամփոփման փուլում են, կներկայացվեն ԿՏՄ 2025 թվականի II եռամսյակի գործունեության վերաբերյալ հաշվետվությունում:

*4.3. Կրթության որակի գնահատում*

4 արհեստագործական և միջին մասնագիտական ուսումնական հաստատություններում իրականացված ստուգումների շրջանակում կիրառվել է կրթության որակի գնահատման գործիքակազմը: Արդյունքներն ամփոփման փուլում են:

|  |
| --- |
| ***5. Օրենսդրության մեջ լրացումներ և փոփոխություններ կատարելու մասին առաջարկություններ*** |

Այլ պետական մարմինների առաջարկներով ԿՏՄ կողմից լրամշակման առաջարկություններ և նկատառումներ են ներկայացվել մի շարք նորմատիվ իրավական ակտերի նախագծերի վերաբերյալ:

Մասնավորապես`

***ՀՀ վարչապետի աշխատակազմ***

* «ՀՀ հարկային օրենսգրքում փոփոխություն կատարելու մասին» օրենքի,
* ՀՀ կառավարության «ՀՀ կառավարության 2023 թվականի մարտի 16-ի N 351-Լ որոշման մեջ փոփոխություն կատարելու մասին» որոշման,
* ՀՀ կառավարության «ՀՀ կառավարության 2018 թվականի դեկտեմբերի 27-ի N 1554-Ն որոշման մեջ փոփոխություն կատարելու մասին» որոշման,
* ՀՀ կառավարության «ՀՀ կառավարության 2018 թվականի նոյեմբերի 15-ի N 1287-Ն որոշման մեջ լրացումներ և փոփոխություններ կատարելու մասին» որոշման,
* ՀՀ կառավարության «ՀՀ կառավարության 2019 թվականի հունվարի 31-ի N 73-Ն որոշման մեջ փոփոխություն կատարելու մասին» որոշման,
* ՀՀ առաջին փոխվարչապետի 2018 թվականի դեկտեմբերի 28-ի «Քաղաքացիական ծառայության թափուր պաշտոն զբաղեցնելու համար անցկացվող մրցույթի թեստերը կազմելու, թեստային առաջադրանքները ձևավորելու, թեստային առաջադրանքների բովանդակային առանձնահատկությունները, թեստային առաջադրանքների քանակը, հարցազրույցի անցկացման մեթոդաբանությունը և ձևաչափը սահմանելու մասին» N 499-Ն որոշման մեջ փոփոխություններ և լրացումներ կատարելու մասին» որոշման,
* Վարչական իրավախախտումների վերաբերյալ նոր օրենսգրքի նախագծին և հարակից օրենքներում փոփոխություններ և լրացումներ կատարելու մասին օրենքների,
* «ՀՀ վարչական դատավարության օրենսգրքում լրացումներ և փոփոխություններ կատարելու մասին» օրենքի,
* «ՀՀ քաղաքացիական դատավարության օրենսգրքում փոփոխություն և լրացում կատարելու մասին»» օրենքի,
* «Հասարակական կազմակերպությունների մասին» օրենքում լրացումներ և փոփոխություններ կատարելու մասին» և «Վարչական դատավարության օրենսգրքում փոփոխություններ և լրացումներ կատարելու մասին» օրենքների,
* «Բարձրագույն կրթության և գիտության մասին» օրենքի և հարակից օրենքներում փոփոխություններ և լրացումներ կատարելու մասին օրենքների,

***ՀՀ կրթության, գիտության, մշակույթի և սպորտի (ԿԳՄՍ) նախարարություն***

* ՀՀ կառավարության «ՀՀ կառավարության 2021 թվականի փետրվարի 11-ի N 154-Ն որոշման մեջ փոփոխություն կատարելու մասին» որոշման (2),
* ՀՀ կառավարության «ՀՀ կառավարության 2021 թվականի հուլիսի 15-ի «Նախադպրոցական ուսումնական հաստատությունների՝ պետական բյուջեից մեկ սանի հաշվարկով ֆինանսավորման կարգը, այդ թվում՝ կրթության և զարգացման առանձնահատուկ պայմանների ապահովման համար անհրաժեշտ նպատակային ֆինանսավորման չափաքանակը սահմանելու մասին» N 1169-Ն որոշման մեջ փոփոխություն կատարելու մասին» որոշման,
* ՀՀ կառավարության «ՀՀ կառավարության 2022 թվականի ապրիլի 28-ի N 596-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Մանկավարժահոգեբանական աջակցություն տրամադրող մասնագետների և մանկավարժական աշխատողների կամավոր ատեստավորման և կամավոր ատեստավորման արդյունքով մանկավարժահոգեբանական աջակցություն տրամադրող մասնագետներին և մանկավարժական աշխատողներին հավելավճարի տրամադրման կարգը հաստատելու մասին» որոշման,
* ««Կրթության մասին», «Հանրակրթության մասին», «Պետական ոչ առևտրային կազմակերպությունների մասին», «Տարածքային կառավարման մասին», «Տեղական ինքնակառավարման մասին» օրենքներում փոփոխություններ և լրացումներ կատարելու մասին» օրենքների,
* ԿԳՄՍ նախարարի «ՀՀ կրթության և գիտության նախարարի 2022 թվականի դեկտեմբերի 6-ի թիվ 78-Ն հրամանում փոփոխություններ կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2020 թվականի մայիսի 20-ի N 09-Ն հրամանում փոփոխություն կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2010 թվականի հոկտեմբերի 14-ի N 1507-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «Համայնքային նախադպրոցական ուսումնական հաստատությունների մանկավարժական աշխատողներին տրանսպորտային ծառայությունների դիմաց փոխհատուցման կարգը սահմանելու մասին» հրամանի,
* ԿԳՄՍ նախարարի «Հայաստանի Հանրապետության կրթության և գիտության նախարարի 2020 թվականի հոկտեմբերի 13-ի N 38-Ն հրամանում փոփոխություններ և լրացում կատարելու մասին» հրամանի,
* ԿԳՄՍ նախարարի «Մանկավարժահոգեբանական և ուսումնամեթոդական հմտություններ ապահովող մոդուլներով իրականացվող դասընթացի միջոցով առնվազն 30 կրեդիտ շնորհելու կարգը հաստատելու մասին» հրամանի,
* ԿԳՄՍ նախարարի «Պետական ուսումնական հաստատություն տնօրեն գործուղելու կարգը հաստատելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2010 թվականի նոյեմբերի 24-ի N 1640-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «ՀՀ կրթության, գիտության, մշակույթի և սպորտի նախարարի 2020 թվականի սեպտեմբերի 8-ի N 28-Ն հրամանում փոփոխություն և լրացում կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2012 թվականի մայիսի 3-ի N 388-Ն հրամանում փոփոխություններ և լրացում կատարելու մասին» հրամանի,

***ՀՀ ազգային վիճակագրական կոմիտե***

* ՀՀ վիճակագրության պետական խորհրդի «ՀՀ վիճակագրության պետական խորհրդի 2023թ. դեկտեմբերի 11-ի թիվ 58-Ն որոշման մեջ փոփոխություններ կատարելու մասին» որոշման,

***ՀՀ արդարադատության նախարարություն***

* ՀՀ կառավարության «ՀՀ կառավարության 2020 թվականի հունվարի 30-ի N 102-Ն որոշման մեջ լրացումներ և փոփոխություններ կատարելու մասին» որոշման

նախագծերի վերաբերյալ:

Իրականացվել են նաև «Կրթության բնագավառի տեսչական վերահսկողության մասին» օրենքի նախագծի (ԱԺ 2-րդ ընթերցում) լրամշակման աշխատանքներ:

|  |
| --- |
| *6. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին* |

2025 թվականի I եռամսյակում ԿՏՄ-ի պաշտոնատար անձանց գործողությունների վերաբերյալ ստացվել է 1 բողոք:

***ՌԳՍՊՎԳ վարչություն***